1999D0454 — DA — 02.08.2001 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS BESLUTNING

af 22. juni 1999

om proceduren for attestering af byggevarer i henhold til artikel 20, stk. 2 i Rådets direktiv 89/106/EØF om brandtætnende, brandisolerende og brandbeskyttende byggevarer

(meddelt under nummer K(1999) 1481)

(EØS-relevant tekst)

(1999/454/EF)

KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 89/106/EØF af 21. december 1988 om indbyrdes tilnærmelse af medlemsstaternes love og administrative bestemmelser om byggevarer ( 1 ), ændret ved direktiv 93/68/EØF ( 2 ), særlig artikel 13, stk. 4, og ud fra følgende betragtninger: (1) Kommissionen skal i forbindelse med attestering af en byggevares overensstemmelse vælge mellem de to procedurer i artikel 13, stk. 3, i direktiv 89/106/EØF og i alle tilfælde vælge den billigste procedure, der er forenelig med sikkerhedshensyn; det skal således for en given vare eller varetype afgøres, om en produktionskontrolordning i fabrikken på fabrikantens ansvar er en nødvendig og tilstrækkelig betingelse for attestering af overensstemmelse, eller om det er nødvendigt at inddrage et autoriseret certificeringsorgan af grunde, der vedrører kriterierne i artikel 13, stk. 4; (2) i henhold til artikel 13, stk. 4, skal den således fastlagte procedure anføres i mandaterne og i de tekniske specifikationer; begrebet varer eller varetyper bør derfor defineres på samme måde som i mandaterne og i de tekniske specifikationer; (3) de to procedurer, der er fastlagt i artikel 13, stk. 3, er nærmere beskrevet i bilag III til direktiv 89/106/EØF; det må derfor for hver vare eller varetype gøres klart ved henvisning til bilag III, hvilke metoder der skal anvendes ved gennemførelsen af de to procedurer, idet visse ordninger ifølge bilag III skal anvendes fortrinsvis; (4) den procedure, der er anført i artikel 13, stk. 3, litra a), svarer til ordningerne i bilag III, punkt 2 ii), første variant, uden løbende overvågning, samt anden og tredje variant, mens proceduren i artikel 13, stk. 3, litra b), svarer til ordningerne i bilag III, punkt 2 i), og bilag III, punkt 2 ii), første variant, med løbende overvågning; (5) de i denne beslutning fastsatte foranstaltninger er i overensstemmelse med udtalelse fra Det Stående Byggeudvalg — ud fra følgende betragtninger: VEDTAGET FØLGENDE BESLUTNING:

Artikel 1

For byggevarer, der er anført i bilag I, attesteres overensstemmelsen ved en procedure, hvorefter der som supplement til produktionskontrolordningen i fabrikken, som gennemføres af fabrikanten, inddrages et autoriseret certificeringsorgan i bedømmelsen og overvågningen af produktionskontrollen eller af selve varen.

Artikel 2

I mandater til udarbejdelse af retningslinjer for europæisk teknisk godkendelse anføres det, hvilken procedure der skal anvendes til attestering af overensstemmelse i henhold til bilag II.

Artikel 3

Denne beslutning er rettet til medlemsstaterne.

BILAG I

Brandtætnende og brandisolerende byggevarer ( 3 ):

Brandbeskyttende byggevarer (herunder belægninger) ( 4 ) ( 5 ): — Forudsat anvendelse: opdeling i brandceller/-sektioner og/eller brandbeskyttelse eller tilvejebringelse af brandmæssige egenskaber.

BILAG II

ATTESTERING AF OVERENSSTEMMELSE

Bemærk:

For byggevarer, der har mere end en af de forudsatte anvendelser, der er anført for de følgende byggevaregrupper, er det autoriserede organs opgaver, som de afledes af de relevante systemer for attestering af overensstemmelse, kumulative.

BYGGEVAREGRUPPE

BRANDTÆTNENDE, BRANDISOLERENDE OG BRANDBESKYTTENDE BYGGEVARER (1/2)

Systemer for attestering af overensstemmelse

For den eller de nedenfor anførte byggevarer og forudsatte anvendelser, anmodes EOTA om at specificere følgende system eller systemer for attestering af overensstemmelse i den relevante retningslinje for europæiske tekniske godkendelser:



Buggevare(r) Forudsat(te) anvendelse(r) Niveau(er) eller klasse(r) brandmodstandsdevne) System(er) for attestering af overensstemmelse Brandtætnende og brandisolerende byggevarer brandbeskyttende byggevarer (herunder belægninger) opdeling i brandceller/-sektioner og/eller brandbeskyttelse eller tilvejebringelse af brandmæssige egenskaber alle 1 System 1: Se direktiv 89/106/EØF, bilag III, punkt 2 i), uden auditprøvning af stikprøver.

Systemet bør specificeres således, at det ogå kan anvendes, når det ikke et nødvendigt at fastlægge ydeevnen for en bestlemt egenskab, fordi der i mindst en medlemsstat ikke stilles lovbestemte krav for den pågældende egenskab (se byggevaredirektivets artikel 2, stk. 1 og — i givet fald — punkt 1.2.3 i basisdokumenterne). I sådanne tilfælde må fabrikanten ikke pålægges at kontrollere den pågældende egenskab, hvis han ikke ønsker at oplyse byggevarens ydeevne på det punkt.

BYGGEVAREGRUPPE

BRANDTÆTNENDE, BRANDISOLERENDE OG BRANDBESKYTTENDE BYGGEVARER (2/2)

Systemer for attestering af overensstemmelse

For den eller de nedenfor anførte byggevarer og forudsatte anvendelser anmodes Den Europæiske Organisation for Teknisk Godkendelse (EOTA) om at specificere følgende system eller systemer for attestering af overensstemmelse i den relevante retningslinje for europæisk teknisk godkendelse:



Byggevare(r) Forudsat(te) anvendelse(r) Niveau(er) eller klasse(r) (reaktion ved brand) System(er) for attestering af overensstemmelse Brandtætnende og brandisolerende byggevarer brandbeskyttende byggevarer) Anvendelser, der er underlagt bestemmelser om reaktion på brand ►M1 A1 (1), A2 (1), B (1), C (1) ◄ 1 ►M1 A1 (2), A2 (2), B (2), C (2), D, E ◄ 3 ►M1 (A1 til E) (3), F ◄ 4 (1) ►M1 Byggevarer/-materialer, for hvilke der på et klart identificerbart punkt i fremstillingsprocessen sker en forbedring af klassifikationen vedrørende reaktion ved brand (f.eks. tilføjelse af et brandhæmmende middel eller en begrænsning af organisk materiale). ◄ (2) ►M1 Byggevarer/-materialer, der ikke er omfattet af fodnote 1. ◄ (3) ►M1 Byggevarer/-materialer, som ikke skal testes for reaktion ved brand (f.eks. byggevarer/-materialer i klasse A1 i henhold til Kommissionens beslutning 96/603/EF). ◄ System 1: Se direktiv 89/106/EØF, bilag III, punkt 2 i), uden auditprøvning af stikprøver. System 3: Se direktiv 89/106/EØF, bilag III, punkt 2 ii), anden variant. System 4: Se direktiv 89/106/EØF, bilag III, punkt 2 ii), tredje variant

Systemet bør specificeres således, at det ogå kan anvendes, når det ikke et nødvendigt at fastlægge ydeevnen for en bestemt egenskab, fordi der i mindst en medlemsstat ikke stilles lovbestemte krav for den pågældende egenskab (se direktiv 89/106/EØF, artikel 2, stk. 1 og — i givet fald — punkt 1.2.3 i basisdokumenterne). I sådanne tilfælde må fabrikanten ikke pålægges at kontrollere den pågældende egenskab, hvis han ikke ønsker at oplyse byggevarens ydeevne på det punkt.

( 1 ) EFT L 40 af 11.2.1989, s. 12.

( 2 ) EFT L 220 af 30.8.1993, s. 1.

( 3 ) Undtagen byggevarer af gips (f.eks. plade, blokke, puds), mineraluldsprodukter, præfabrikerede armerede komponenter af autoklaveret porebeton og letbeton, puds og mørtler, byggevarer af kalksandsten og byggevarer af skumglas.

( 4 ) Undtagen byggevarer af gips (f.eks. plade, blokke, puds), mineraluldsprodukter, præfabrikerede armerede komponenter af autoklaveret porebeton og letbeton, puds og mørtler, byggevarer af kalksandsten og byggevarer af skumglas.

( 5 ) Undtagen plader til brandbeskyttelse af vægge eller lofter og sæt til nedhængte lofter (omfattet af Kommissionens beslutning 98/437/EF om »indendørs og udendørs væg- og loftsbeklædning« (EFT L 194 af 10.7.1998, s. 39).